Чудесно патување

 Часовникот отчука осумпатии Веселко се подготви за спиење. Легна во креветот, ги затвори очите, а сонот тивко се извлече и му шепна на Веселко:

 - Сакаш ли да те поведам на едно чудесно патување со убава и голема ракета?

 И пред да рече Веселко да, тие полеатаа високо.

 По долго патување ракетата се спушти и Веселко излезе надвор.

 Пред него гледаше едно селово кое куќите беа направени од кал. а покривите од суви гранки и лисја. Околу него се насобраа дечиња со темно кафеава боја на кожата и црни и кадрави коси. Тоа беа малите црнчиња. Нивниот дом е Африка. Едно девојче на Веселко му донесе банани, кокосови ореви и ананас… Веселко убаво се нагости, се качи во ракетата и го продолжи патувањето. Од прозорчето гледаше како црнчињата го исраќаат со кренати раце.

 По долго летање, Веселко од прозорчето на ракетата здогледа куќи со покриви што личеа на рогови. Слезе од ракетата. Децата му кажаа дека тоа е Кина, земја на луѓето со жолта боја на кожата и коси очи. Децата овде го послужија со полна чинија ориз, но наместо виљушка му дадоа две стапчиња.

 Патувањето продолжи.

 Веселко пристигна во една индијанска населба. Таму немаше куќи. Овие луѓе со црвеникава боја на кожата, живеат во шатори направени од кожа.

 Наеднаш се слушна топот на коњи. Индијанците се враќаа од лов. Со помош на лак и стрела ловат животни, за да го прехранат своето семејство.

 Веселко и понатаму патуваше, но се повеќе и повеќе му студеше. Кога слегна од ракетата се најде пред куќи направени од мраз, во кои живеат Ескимите. Тие се добри ловци на фоки, риби и поларни лисици. Од крзната на уловените животни прават облека, обувки и постелнина.

 Каде ли уште ќе патуваше, ако мајка му не го разбудеше. Тогаш ракетата исчезна за едно со сонот.